Lars Enarsonin opetusta
JERUSALEMIN MUUREILLA
Rukouskoulu 2/9 Kurinalainen rukouselämä
Shalom Jerusalemista!
Tervetuloa seuraamaan ohjelmaamme!
Jatkamme nyt rukouskoulua.
Kerroimme viime kerralla, että Jumala kutsuu esirukoilijoita.
Hän on asettanut Jerusalemin muureille vartijoita, -
jotka huutavat hänen puoleensa päivin ja öin.
Jokainen uskova on kutsuttu rukoilemaan, -
mutta emme ehkä tiedä, miten rukoilla.
Opetuslapsetkin pyysivät Jeesusta opettamaan heitä rukoilemaan.
Meidänkin tulee opetella rukoilemaan.
Siksi lähetämme tätä opetussarjaa.
Viime kerralla puhuimme siitä, miksi meidän tulee rukoilla.
Jos emme tiedä syytä, emme viitsi rukoilla.
Tehtävämme on rukoilla: "Tapahtukoon sinun tahtosi -
myös maan päällä niinkuin taivaissa." (Mt. 6:10.)
Eli jos emme rukoile, Jumalan tahto ei tapahdu.
John Wesley sanoi: "Jumala ei tee mitään, ellemme rukoile."
Eräs toinen julistaja on sanonut: -
"Kun Jumala haluaa tehdä jotain, hän herättää ihmisiä rukoilemaan."
Raamatussa luvataan: "Anokaa, niin teille annetaan."
Jaakob sanoo: "Teillä ei ole, sentähden ettette ano." (4:2)
Me saamme siinä määrin, kuin pyydämme.
Meidän täytyy oppia rukoilemaan, -
jotta voisimme rukoilla Jumalan tahdon tapahtumista.
Hän on kutsunut meidät rukoilemaan päivin, öin, -
kunnes Jerusalemista tulee ylistyslaulu koko maassa (Jes. 62).
Näin tapahtuu, kun Messias palaa suuressa voimassa ja kirkkaudessa.
Hän sanoo, että autuas on se palvelija, -
jonka hän löytää palatessaan valvomasta.
Luuk. 12:37-38: "Autuaat ne palvelijat, -
jotka heidän herransa tullessaan tapaa valvomasta!
Totisesti minä sanon teille: hän vyöttäytyy -
ja asettaa heidät aterioimaan ja menee ja palvelee heitä."
Herra siis haluaa löytää meidät valvomasta ja rukoilemasta.
1. Piet. 4:7:ssä sanotaan (RK -12): -
"Kaiken loppu on lähellä."
Koemme, että loppu on lähellä. Odotamme Messiaan tuloa, -
ja ajan merkit näkyvät Israelista.
"Olkaa siis ymmärtäväisiä ja raittiita voidaksenne rukoilla."
Puhuessaan lopun ajoista Pietari kehottaa ensimmäiseksi rukoilemaan.
Rukous on erittäin tärkeää. Pidämme tätä rukouskoulua siksi, -
että sinustakin tulisi tehokas rukoilija, -
koska siihen Jumala on sinut kutsunut.
1. Piet. 4:7:ssä on kaksi avainta rukoukseen.
Siellä sanotaan: "Olkaa siis ymmärtäväisiä ja raittiita..."
Engl. NIV-käännöksessä lukee: -
"Be clear minded and self-controlled."
Eli meidän pitää olla selväjärkisiä.
Rukoillessa ajatukset helposti karkaavat.
Siksi tarvitsemme kirkkaan ajatuksenjuoksun.
Toisekseen tarvitsemme engl. käännöksen mukaan itsekuria.
Puhumme siitä lisää myöhemmin, jos ehdimme.
Mutta ensiksi tarvitsemme kirkkaan ajatuksenjuoksun, -
mielen, joka on suunnattu taivaaseen.
Paavali sanoo Kol. 3:1-2:ssa (KR -92): -
"Jos siis teidät on... Kristuksen kanssa herätetty kuolleista, -
niin tavoitelkaa sitä mikä on ylhäällä, -
missä Kristus istuu Jumalan oikealla puolella.
Ajatelkaa sitä mikä on ylhäällä, älkää sitä mikä on maan päällä."
Meistä voi tulla voimallisia rukoilijoita, -
kun mielemme on suunnattu ylös.
Eräs rukoilijanainen sanoi minulle kauan sitten: -
"Heti, kun polvistun rukoukseen, -
näen Jumalan valtaistuimen, Karitsan ja 24 vanhinta.
Sitten menen rukoukseen.
Taivaallisiin suunnattu mieli auttaa meitä rukoilemaan.
Luetaan Luuk. 21:34:stä: "Mutta pitäkää vaari itsestänne, -
ettei teidän sydämiänne raskauta päihtymys... -
eikä elatuksen murheet, -
niin että se päivä yllättää teidät äkkiarvaamatta niinkuin paula..."
Suurin kamppailumme lopun aikoina on materialismia vastaan.
Arkipäivän huolet pyrkivät saamaan meidät ansaan, -
niin ettei meillä olisi aikaa rukoilla -
emmekä ajattelisi sitä, mikä on ylhäällä.
Mediayhteiskunnassa meitä pommitetaan tiedolla koko ajan.
Internet, radio, TV, lehdet ja mainokset pommittavat ajatuksiamme.
Mielemme täyttyy maallisesta: -
Mitä ostaisimme, mitä tekisimme ja minne menisimme?
Silloin emme ajattele sitä, mikä on ylhäällä.
Meidän on irrottauduttava maallisista, -
jotta voisimme rukoilla tehokkaasti.
Ymmärrät varmaan, mitä yritän sanoa.
Luetaan Room. 12:1: -
"Niin minä Jumalan armahtavan laupeuden kautta kehoitan teitä...
antamaan ruumiinne eläväksi, pyhäksi, -
Jumalalle otolliseksi uhriksi; -
tämä on teidän järjellinen jumalanpalveluksenne."
Tärkein tehtävämme on palvella Jumalaa.
Emme ole täällä siksi, että Jumala palvelisi meitä, -
vaan siksi, että me palvelisimme Häntä.
Jae 2: "Älkääkä mukautuko tämän maailmanajan mukaan, -
vaan muuttukaa mielenne uudistuksen kautta, -
tutkiaksenne, mikä on Jumalan tahto, -
mikä hyvää ja otollista ja täydellistä."
Taistelu käydään ajatusmaailmassa.
Emme saa mukautua tähän maailmaan.
Emme saa antaa maailman muovata meitä -
samaan muottiin toisten ihmisten kanssa.
Olemme koko ajan median vaikutuksella alttiita.
Meidän täytyy päästä siitä irti, -
jotta voisimme alkaa ajatella sitä, mikä on ylhäällä.
Silloin kykenemme tutkimaan, mikä on Jumalan tahto ja mikä on hyvää.
Avain voimalliseen rukoukseen on Jumalan tahdon tunteminen.
Haluan ottaa esiin kaksi tärkeää seikkaa.
Ensimmäinen voi kuulostaa rankalta, mutta kyseessä on rukouskoulu.
Taistelu ei ole helppoa.
Jeesus sanoi opetuslapsilleen Getsemanessa: -
"Henki tosin on altis, mutta liha on heikko." (Mt. 26:41)
Siksi hengen alttiuden tulisi voittaa lihan heikkous.
Lihammehan ei halua rukoilla. Miten voitamme lihamme?
Ensinnäkin paastoamalla. Paastoa ei ole tarkoitettu vain joillekin.
Jeesus ei sanonut Vuorisaarnassa: "Jos paastoatte..."
Hän sanoi: "Kun paastoatte."
Eli on itsestään selvää, että jokainen uskova paastoaa.
Kun Jeesukselta kysyttiin, -
miksi Hänen seuraajansa eivät paastonneet, -
Hän sanoi, että he paastoaisivat, kun Ylkä otetaan heiltä pois.
Nyt elämme aikaa, jolloin Ylkä ei ole täällä. Odotamme hänen tuloaan.
Olemme hänen morsiamensa, ja nyt on aika paastota.
Paastoaminen tarkoittaa itsensä kieltämistä.
Sitä tarkoittaa paastopäivästä käytetty sana.
Katsotaan asiaa 3. Moos. 23:26-27:stä: -
"Ja Herra puhui Moosekselle sanoen: -
'Tämän seitsemännen kuun 10. päivänä on sovituspäivä; -
pitäkää silloin pyhä kokous, -
kurittakaa itseänne paastolla ja tuokaa Herralle uhri."
Kaikkien juutalaisten oli paastottava sovituspäivänä.
Siksi sovituspäivää kutsutaan Apos- tolien teoissa paastopäiväksi.
Mutta hepreankielisessä tekstissä ei puhuta paastoamisesta -
vaan itsensä kieltämisestä.
Kun opimme kieltämään lihamme, joka haluaa ruokaa, -
saamme voiman voittaa muutkin asiat, -
jotka vetävät meitä tämän maailman houkutuksiin ja himoihin.
Siksi paastoaminen on oikein hyvä keino -
irrottautua tämän maailman olemuksesta ja hengestä.
1. Korinttolaiskirjeessä lukee, -
ettemme ole saaneet maailman henkeä -
vaan sen Hengen, joka on Jumalasta.
1. Kor. 2:12: "Mutta me emme ole saaneet maailman henkeä, -
vaan sen Hengen, joka on Jumalasta, -
että tietäisimme, mitä Jumala on meille lahjoittanut."
Monia kristittyjä kuvaisi paremmin tämä: -
"Olemme saaneet maailman hengen katsomalla TV:tä ja muita medioita.
Näin meillä ei ole aavistustakaan siitä, -
mitä Jumala on meille lahjoittanut."
Ei, vaan olemme saaneet Jumalan Hengen, -
jolle on annettava tilaa toimia elämässämme -
tukahduttamalla lihan ja maailman vaikutus esimerkiksi paastoamalla.
Paastoaminen tarkoittaa sitä, että sanomme itsellemme "ei".
Jeshua sanoi, ettei kukaan voi olla hänen opetuslapsensa, -
ellei kiellä itseään.
Hän kutsuu tosi seuraajia, jotka ovat halukkaita kieltämään itsensä.
Jos et ole koskaan paastonnut, voit jättää väliin yhden aterian -
ja rukoilla sen ajan. Silloin vaellat Mestarin jalanjäljissä.
Silloin voit alkaa voittaa maailman ja lihan, -
jotka vetävät väärään suuntaan.
Mieli kääntyy kohti taivaasta myös silloin, kun täytämme sitä Sanalla.
Sanasta saamme tarvitsemamme tiedon ja hengellisen ravinnon, -
jotta meistä voisi tulla voimallisia rukoilijoita.
Mitä enemmän täytämme itseämme Jumalan Sanalla, -
sitä tehokkaampaa on rukouksemme.
Voit saada taivaallisiin suunnatun mielen, -
joka auttaa sinua keskittymään rukoukseen.
Rukouksesta tulee helppoa.
Voitat lihan paastoamalla, mielellään yhtenä päivänä viikossa.
Täytä myös mieltäsi Jumalan Sanalla joka päivä.
Tällaiset tavat ovat valtavan tärkeitä.
1. Piet. 4:7:n mukaan tarvitsemme myös itsekuria.
Katsotaan Danielin antamaa erinomaista esimerkkiä.
Viime kerralla puhuimme Danielin luvusta 9.
Hän näki siinä Jeremian kirjasta, -
mitä Jumala oli sanonut Baabelin vankeudesta.
Kun Daniel ymmärsi Jumalan tahdon, hän alkoi rukoilla palavasti.
Tämä tapahtui Daarejaveksen ensimmäisenä hallitusvuotena.
Luetaan 6. luvusta, mitä tapahtui samaan aikaan.
"Daarejaves näki hyväksi asettaa valtakuntaansa 120 satraappia...
Ja heitä ylempänä oli kolme valta- herraa, joista Daniel oli yksi."
Kaksi muuta valtaherraa tulivat Danielille kateellisiksi.
He ehdottivat, että kuningas säätäisi sellaisen lain, -
että seuraavan 30 päivän ajan ei saisi kumartaa ketään muuta -
kuin kuningasta.
Jos joku rukoilisi tuolloin jotain muuta jumalaa, -
hänet heitettäisiin leijonien luolaan.
Paholainen pelkäsi Danielin rukouksia niin, -
että se innosti kateelliset miehet ehdottamaan tuota lakia.
Mitä Daniel teki? "Niin pian kuin Daniel oli saanut tietää, -
että kirjoitus oli kirjoitettu, meni hän taloonsa, -
jonka yläsalin ikkunat olivat avatut Jerusalemiin päin."
Daniel tiesi, että rukouksesta seuraisi kuolemanrangaistus.
"Ja hän lankesi kolmena hetkenä päivässä polvillensa, -
rukoili ja kiitti Jumalaansa, aivan niinkuin hän ennenkin oli tehnyt."
Daniel ei ollut mikään munkki, joka olisi vain harjoittanut hartautta.
Hän oli Persian tärkeimpiä henkilöitä.
Huolimatta monista tehtävistään -
Daniel varasi aikaa rukoukseen kolmesti päivässä.
Hän rukoili Jumalan tahdon tapahtumista, -
vaikka joutui niin tehdessään hengenvaaraan.
Siinä on meille esikuva.
Danielilla oli itsekuria, tapa rukoilla ja paikka, jossa rukoilla.
Hän rukoili tiettyinä ajankohtina kolmesti päivässä.
On tärkeä pitää kiinni tavasta rukoilla.
Jos rukoilemme vain silloin, kun tunnemme siihen innostusta, -
Jumala ei voi meitä paljon käyttää.
Tarvitaan ihmisiä, jotka rukoilevat vakavissaan ja varaavat aikaa -
Jumalan kanssa olemiseen.
Vain Jumalan Henki voi opettaa meitä rukoilemaan.
Meidän on annettava Hänelle Hänen tarvitsemansa aika.
Opimme rukoilemaan samoin, kuin lapsi oppii ajamaan pyörällä.
Ei lapselle opeteta keittiönpöydän ääressä pyörälläajon teoriaa.
Lapsi autetaan pyöränsatulaan ja annetaan hänen kokeilla.
Vanhempi pitää vähän kiinni pyörästä, ettei lapsi kaatuisi.
Lapsi oppii pyöräilemään pyöräilemällä, -
ei pyöräilemisestä puhumalla.
Samoin on rukouksen laita. Siihen on varattava aikaa.
Silloin Jumalan Henki alkaa sinua opettaa.
Suosittelen tekemään viisi asiaa joka päivä.
1. Varaa paikka, johon voit mennä keskustelemaan -
kahden kesken Jumalan kanssa.
2. Lue Sanaa kuten Daniel, niin että mielesi on sitä täynnä.
Tee päivittäinen raamatunlukusuunnitelma.
Kotisivullamme on ohjeet, miten lukea Raamattu läpi vuodessa.
3. Varaa tietty aika, jolloin menet rukouspaikkaasi rukoilemaan.
Rukouspaikkana voi olla vaikka vuoteen reuna tai olohuone.
Täytyy vain pitää huoli siitä, ettei kukaan tule häiritsemään.
Aloita lukemalla Sanaa joka päivä.
4. Varaa tietty aika, jonka vietät rukouspaikassa.
Päätä, minkä pituisen ajan varaat rukoukseen.
Varaa aluksi viisi minuuttia Jumalan kanssa keskustelemiseen.
Siitä alkaa tehokas ja kurinalainen rukouselämä.
Viisiminuuttisen voit venyttää kymmeneksi, -
mutta älä aloita koko tunnilla, jos et ole tottunut sellaiseen.
Polvistu sitten Jumalasi eteen. Jeesus sanoi: -
"Kun rukoilet, mene kammioosi ja sulje ovesi -
ja rukoile Isääsi, joka on salassa; -
ja sinun Isäsi, joka salassa näkee, maksaa sinulle."
Rukous on enemmän kuin sanoja. Tuossa ei sanottu: -
"Isä, joka kuule sinua, maksaa sinulle", vaan: "Isä, joka näkee".
Jo polvistuminen on voimakas huuto Jumalan puoleen.
Hän näkee sydämen janon itseään kohtaan ja palkitsee sen.
5. Pidä rukouspäiväkirjaa pyynnöistäsi, -
jotta huomaat vastaukset. Se on hyvin jännittävää.
Jos opettelet rukoilemaan kurinalaisesti, -
kaipauksesi muuttuu iloksi.
Et malta jättää väliin hetkiä, jolloin seurustelet Isän kanssa.
Kirjoita ylös rukousaiheesi -
ja asiat, joiden puolesta Jumala tahtoo sinun rukoilevan.
Huomaat saavasi rukousvastauksen toisensa jälkeen.
Se on jännittävä elämäntapa, -
mutta kaikki alkaa oikeasta tärkeysjärjestyksestä.
Ei anneta maailman vetää meitä sen himoihin ja houkutuksiin.
Ei anneta elatuksen murheiden tukahduttaa hengellistä elämäämme.
Rukoillaan joka päivä, irrottaudutaan maailman himoista -
ja pidetään kallein asia tärkeimpänä.
Ei meidän tarvitse kääntyä pois maailmasta siinä mielessä, -
ettemme voisi tehdä mitään järkevää.
Danielillakin oli kuninkaan lähimpänä miehenä -
paljon käytännön tehtäviä vastuullaan.
Rukouksessa huomaat, mihin asioihin sinun pitää tarttua.
Hän auttaa sinua päivän töissäsi.
Kristityt ovat huonompia rukoilemaan kuin juutalaiset.
Joka neljäs Israelissa asuva juutalaismies käy synagogassa -
ja rukoilee joka aamu ainakin 40 minuuttia ennen töihin menoa.
Eivätkä he ole edes uudestisyntyneitä.
On käsittämätöntä, miten hitaita olemme rukoilemaan.
Jos neljäsosa Israelin miehistä pystyy rukoilemaan joka aamu, -
niin sinustakin voi tulla voimallinen rukoilija.
Jumala auttakoon sinua laittamaan asiat oikeaan tärkeysjärjestykseen.
Jeesus sanoi Martalle: "Maria on valinnut hyvän osan."
Maria istui Mestarin jalkojen juuressa kuuntelemassa häntä.
"Martta, Martta, moninaisista sinä huolehdit ja hätäilet, -
mutta tarpeellisia on vähän, tahi yksi ainoa.
Maria on valinnut hyvän osan, jota ei häneltä oteta pois."
Valitse oikea tärkeysjärjestys. Ota rukous tavaksi.
Kotisivultamme voit tilata kurssin CD:nä tai kirjana ruotsiksi.
Niistä voit opiskella rukouksesta lisää, -
jos haluat ruveta Jerusalemin muurin vartijaksi.
Siunausta ja shalom Jerusalemista!
Suomennos: Annamari Kortelainen